\tআবেদকেই ‘ভারপ্রাপ্ত সেক্রেটারী’ মেনে নিলেন সাগর!\n» রাজনীতি » আবেদকেই ‘ভারপ্রাপ্ত সেক্রেটারী’ মেনে নিলেন সাগর!\nস্টাফ করেসপনডেন্ট || নিউজ নারায়ণগঞ্জ ০৮:২৩ পিএম, ১৬ জুলাই ২০১৮ সোমবার\nবন্দর থানা আওয়ামীলীগের সেক্রেটারীর পদ নিয়ে সহজেই ধোঁয়াশা কাটছে না নেতাকর্মীদের মধ্যে। আবেদ হোসেন নাকি খোরশেদ আলম সাগর, কে সেক্রেটারী তা নিয়ে দ্বিধা-দ্বন্দ্বে পড়েছেন নেতাকর্মীরা। তবে আপাতত দৃষ্টিতে মনে হচ্ছে আবেদ হোসেনকেই ভারপ্রাপ্ত সেক্রেটারী হিসেবেই মেনে নিয়েছেন খোরশেদ আলম সাগর।\nদলীয় সূত্রে জানা যায়, গত ১৫ জুলাই বিকেলে বন্দরের ধামগড়ে বন্দর উপজেলা আওয়ামীলীগের সদস্য সংগ্রহ ও নবায়ন কর্মসূচির উদ্বোধন করা হয়। বন্দর আওয়ামীলীগের বৃহৎ শোডাউনের মধ্যে অন্যতম শোডাউন হয় এই অনুষ্ঠানে।\nবন্দর উপজেলা আওয়ামীলীগের সভাপতি এম এ রশিদের সভাপতিত্বে সদস্য সংগ্রহ ও নবায়ণ কর্মসূচিতে প্রধান অতিথি হিসেবে উপস্থিত ছিলেন কেন্দ্রীয় কমিটির সাংগঠনিক সস্পাদক ব্যারিস্টার মহিবুল হাসান চৌধুরী নওফেল এবং বিশেষ অতিথি হিসেবে উপস্থিত ছিলেন নারায়ণগঞ্জ জেলা আওয়ামীলীগের সভাপতি আব্দুল হাই ও সাধারণ সম্পাদক আবু হাসনাত শহীদ বাদল।\nএসময় আরো উপস্থিত ছিলেন জেলা আওয়ামীলীগের সহ সভাপতি ও নারায়ণগঞ্জ সিটি করপোরেশনের মেয়র ডা. সেলিনা হায়াৎ আইভী, আওয়ামীলীগের জাতীয় পরিষদ সদস্য অ্যাডভোকেট আনিসুর রহমান দিপু, জেলা আওয়ামীলীগের সহ সভাপতি অ্যাডভোকেট আসাদুজ্জামান আসাদ, আরজু রহমান ভূইয়া, আব্দুল কাদির ও আদীনাথ বসু, যুগ্ম সাধারণ সম্পাদক জাহাঙ্গীর আলম, সাংগঠনিক সম্পাদক আবু সুফিয়ান ও দপ্তর সম্পাদক এম এ রাসেলসহ বিভিন্ন পর্যায়ের নেতাকর্মীরা।\nস্বভাবতই এই অনুষ্ঠানে সভাপতির পাশাপাশি সেক্রেটারীরও যথেষ্ট গুরুত্ব রয়েছে। কিন্তু কে সেক্রেটারী সেটা নিয়ে সন্দিহান ছিলেন নেতাকর্মীরা। ফলে নেতাকর্মীদের নজর ছিল সেক্রেটারীর দিকে। অত:পর ভারপ্রাপ্ত সেক্রেটারী হিসেবে আবেদ হোসেনের নাম ঘোষণা করা হয়। পাশাপাশি ভারপ্রাপ্ত সেক্রেটারী হিসেবে তিনি বক্তব্যও দেন। ওই সময় মঞ্চে খোরশেদ আলম সাগর উপস্থিত থাকা সত্ত্বেও তার নাম ঘোষণা কিংবা বক্তব্য রাখার জন্যও বলা হয়নি। এছাড়া ভারপ্রাপ্ত সেক্রেটারী হিসেবে আবেদ হোসেনের নাম ঘোষণা করা হলে সাগর কোন প্রতিবাদও করেননি। ফলে নেতাকর্মীদের ধারণা হচ্ছে সাগর ভারপ্রাপ্ত সেক্রেটারী হিসেবে আবেদ হোসেনকেই মেনে নিয়েছেন।\nজানা যায়, প্রায় ৫ বছর পূর্বে বন্দর থানা আওয়ামীলীগের সেক্রেটারি পদ থেকে অব্যাহতি নিয়ে আর রাজনীতি করবেন না বলে ঘোষণা দিয়েছিলেন খুরশেদ আলম সাগর। মূলত রাজনৈতিক বিরোধকে কেন্দ্র করেই তিনি ওই সময় এমন ঘোষণা দিয়েছিলেন। তারপর থেকে তিনি আওয়ামীলীগের সক্রিয় থেকে রাজনীতি নিষ্ক্রিয় হয়ে যান।\nতারপর থেকে বন্দর থানা আওয়ামীলীগের ভারপ্রাপ্ত সেক্রেটারি হিসেবে দায়িত্ব পালন করে আসছিলেন আবেদ হোসেন। সেই থেকে আওয়ামীলীগের বিভিন্ন সভা সমাবেশে আবেদ হোসেনকেই ভারপ্রাপ্ত সেক্রেটারি হিসেবে পরিচয় করিয়ে দেয়া হয়। কিন্তু সম্প্রতি সময়ে আবারো রাজনীতিতে সাগর সক্রিয় হয়ে উঠেন খোরশেদ আলম সাগর। পাশাপাশি বিভিন্ন অনুষ্ঠানে সেক্রেটারী হিসেবে খোরশেদ আলম সাগরের নাম ঘোষণা করা হয়। ফলে বন্দর থানা আওয়ামীলীগে এখন কে প্রকৃত সেক্রেটারি তা নিয়ে প্রশ্ন ছিল।\nতবে ভারপ্রাপ্ত সেক্রেটারী হিসেবে আবেদ হোসেনের নাম ঘোষণা প্রসঙ্গে খোরশেদ আলম সাগর বলেন, বিষয়টি নিয়ে আলাপ-আলোচনা চলছে। জেলা সভাপতি ও সেক্রেটারী পরবর্তী মিটিংয়ে সিদ্ধান্ত নিবেন বলে আশ্বাস দিয়েছেন।


বজ্রপাত থেকে রক্ষা পেতে কী করবেন? বজ্রপাত থেকে রক্ষা পেতে কী করবেন?\nপ্রথম প্রকাশঃ মে ১২, ২০১৬ সময়ঃ ১০:৪১ অপরাহ্ণ.. সর্বশেষ সম্পাদনাঃ ১০:৪৬ অপরাহ্ণ\nসময়টা প্রচণ্ড বজ্রপাতের। ইতোমধ্যে সারাদেশে প্রায় প্রতিদিনই কেউ না কেউ আহত-নিহত হচ্ছে। সর্বশেষ খবরে প্রায় ২৯ জন মারা গেছেন সারাদেশে। খুব স্বাভাবিকভাবেই আমাদেরকে কাজের কারণে বাইরে থাকতে হয় এবং সে সময় ঘটছে ভয়ঙ্কর বজ্রপাত। তাই আপনাদের জন্য উইকিহাউ থেকে আজ থাকছে বজ্রপাত থেকে বাঁচার উপায়সমূহ:\n১. দালান বা পাকা ভবনের নিচে আশ্রয় নিন: ঘন ঘন বজ্রপাত হতে থাকলে কোনো অবস্থাতেই খোলা বা উঁচু স্থানে থাকা যাবে না। সবচেয়ে ভালো হয় কোনো একটি পাকা দালানের নিচে আশ্রয় নিতে পারেন।\n১৪. বজ্রপাতে আহত হলে: বজ্রপাতের সময় আশপাশের মানুষের খবর রাখুন। কেউ আহত হলে বৈদ্যুতিক শকে আহতদের মতো করেই চিকিৎসা করতে হবে। প্রয়োজনে দ্রুত চিকিৎসককে ডাকতে হবে বা হাসপাতালে নিতে হবে। একই সঙ্গে এ সময় বজ্রাহত ব্যক্তির শ্বাস-প্রশ্বাস ও হৃৎস্পন্দন ফিরিয়ে আনার জন্য চেষ্টা চালিয়ে যেতে হবে। এ বিষয়ে প্রাথমিক চিকিৎসায় প্রশিক্ষণ নিয়ে রাখুন। প্রতিবেদনটি গুরুত্বপূর্ন মনে করলে শেয়ার করে সবাইকে দেখার সুযোগ করে দিন।\nশিক্ষণীয়: পড়ুন, জানুন এবং অন্যকে এ তথ্য জানিয়ে সহায়তা করুন।\nএ্যালোপেথিক ওষুধই এলার্জির শেষ সমাধান নয় 1 view\nডেঙ্গু জ্বর নিয়ে সতর্ক হোন 1 view


জাতিসংঘ পার্ক এখন আবর্জনার ভাগাড়! ।। এলাকার পরিবেশ রক্ষায় গণপূর্ত মন্ত্রণালয়ের হস্তক্ষেপ কামনা\nPublished on 23 June 2016 | 4: 04 am\nরক্ষণাবেক্ষণকারী সংস্থা চট্টগ্রাম সিটি কর্পোরেশনের ‘অবহেলায়’ নগরীর জাতিসংঘ পার্কটি সৌন্দর্যের দিক থেকে অস্তিত্ব হারিয়েছে অনেক আগেই। এখন আবার স্থানীয় জনগণের আপত্তির মুখেই পার্কটিতে ফেলা হচ্ছে খাল–নালা থেকে উত্তোলনকৃত ময়লা–আবর্জনা। এমন পরিস্থিতিতে সাধারণ লোকজন পার্কটির সুষ্ঠু ব্যবস্থাপনার স্বার্থে গণপূর্ত মন্ত্রণালয়ের হস্তক্ষেপ কামনা করেছেন। এর আগে পার্কটিকে ঘিরে বাণিজ্যিক স্থাপনা নির্মাণের উদ্যোগ নিয়েছিল চট্টগ্রাম সিটি কর্পোরেশন। আবাসিক এলাকায় বাণিজ্যিক প্রতিষ্ঠান উচ্ছেদের বিষয়ে সরকার যখন তৎপর ঠিক সেই মুহূর্তে চসিকের এমন উদ্যোগের বিষয়ে দৈনিক আজাদীতে সংবাদ প্রকাশিত হলে হস্তক্ষেপ করে গণপূর্ত মন্ত্রণালয়। গত ১৭ মে চসিককে নোটিশও দেয়। এতে ‘উক্ত পার্কটিতে পাঁচলাইশ আবাসিক এলাকায় বসবাসরত জনসাধারণের সুবিধার্থে কোন ধরনের নির্মাণ কাজ না করার জন্য চসিককে অনুরোধ করা হয়েছিল’। এদিকে স্থানীয় লোকজন অভিযোগ করেছেন, গত প্রায় এক সপ্তাহ ধরে জাতিসংঘ পার্কে ময়লা–আবর্জনা ফেলছে সিটি কর্পোরেশন। চলমান খাল খনন কাজে বিভিন্ন নালা–নর্দমা থেকে এসব মাটি উত্তোলন করা হচ্ছে। এসব ময়লা–আবর্জনা থেকে নির্গত দুর্গন্ধ আশেপাশের পরিবেশকে দূষিত করে তুলছে বলে স্থানীয় লোকজন অভিযোগ করেছেন। পার্ক সংলগ্ন সুবসতি ও এএনজেড ভবনের কয়েকজন বাসিন্দা নাম প্রকাশ না করার শর্তে অভিযোগ করে দৈনিক আজাদীকে বলেন, আবাসিক এলাকার ভেতর যেভাবে ময়লা–আবর্জনা ফেলা হচ্ছে তা মোটেই কাম্য নয়। এতবছর পার্কটির রক্ষণাবেক্ষণের দায়িত্বে থেকেও অযত্নে–অবহেলায় পার্কটির সৌন্দর্য নষ্ট করা হয়েছে। ব্যবহার অনুপোযোগী করা হয়েছে। এখন আবার ময়লা–আবর্জনা ফেলে আমাদের থাকার পরিবেশও নষ্ট করা হচ্ছে। গতকাল বিকেলে সরেজমিন পরিদর্শন করে দেখা গেছে, পার্কটির উন্মুক্ত স্থানে ময়লাযুক্ত মাটির স্তূপ। একটি স্কেভেটর দিয়ে মাটিগুলো সমান করা হচ্ছে। এসময় রহিম নামে এক পথচারী বলেন, আজ (গতকাল) সকালেও মাটি ফেলা হয়েছে।\nপাঁচলাইশ আবাসিক এলাকা কল্যাণ সমিতির যুগ্ম সাধারণ সম্পাদক মোঃ আবু সাঈদ সেলিম বলেন, প্রায় প্রতিদিন এখানে ময়লাযুক্ত মাটি ফেলা হচ্ছে। নালা থেকে তোলা আবর্জনাও ফেলা হচ্ছে। এসব ময়লা–আবর্জনা থেকে নির্গত দুর্গন্ধে আমাদের বেঁচে থাকাও কঠিন হয়ে যাচ্ছে।\nএ প্রসঙ্গে চসিকের প্রধান নির্বাহী কর্মকর্তা কাজী শফিউল আলম বলেন, চসিকের পরিচ্ছন্ন বিভাগ কোন ময়লা ফেলছে না। আমি নিশ্চিত করে বলছি ফেলছে না এবং ভবষ্যিতেও ফেলবে না। এখন যেসব মাটি রয়েছে সেগুলো ইতোপূর্বে উত্তোলনকৃত মাটি। জানতে চাইলে গণপূর্ত বিভাগ–১ নির্বাহী প্রকৌশলী মোহাম্মদ মনিরুল ইসলাম দৈনিক আজাদীকে বলেন, সিটি কর্পোরেশন ওখানে মাটি ফেলছে। বিষয়টি আমরাও জেনেছি এবং তা ঊর্ধ্বতন কর্তৃপক্ষকে অবহিত করেছি।\nএদিকে গত ৫ জুন নগরীর জাতিসংঘ পার্কের ভেতর গেস্ট হাউস ও কমিউনিটি সেন্টার বন্ধ করাসহ ২৫ দফা দাবিতে মানববন্ধন করেছে পাঁচলাইশ আবাসিক এলাকার বাসিন্দারা। মানববন্ধন থেকে আরো যে দাবি করা হয়েছে সেগুলো হচ্ছে– পার্কটিকে চিত্ত বিনোদনের জন্য উন্মুক্ত রাখা, শিশু কিশোরদের জন্য খেলাধূলার স্থান রাখা, উন্মুক্ত জলাধারে সাঁতারের ব্যবস্থা রাখা, হাঁটার ব্যবস্থা রাখা, পার্কের জিমনেশিয়ামে ইনডোর গেইমের ব্যবস্থা রাখা, পার্কটিকে সবুজ বনায়ন সৃষ্টি করা, তালা বন্ধ নয়, উন্মুক্ত পার্কের ব্যবস্থা রাখা, স্বাস্থ্যসম্মত শৌচাগারের ব্যবস্থা রাখা, পর্যাপ্ত নিরাপত্তা ব্যবস্থা নিশ্চিত করা, নারী পুরুষের জন্য নামাজের ব্যবস্থা রাখা, সুইমিং পুলে এলাকাবাসীর জন্য সাঁতারের সুযোগ করে দেয়া, পার্কে বিশুদ্ধ পানির ব্যবস্থা করা, জাতিসংঘ পার্ক নাম বদলে পাঁচলাইশ পার্ক নামকরণের উদ্যোগ নেয়া, পার্কে ঈদের জামাতের ব্যবস্থা করা।\nবাজারের মরিচের গুঁড়ায় বিষ!\n‘সিঙ্গাপুরে ফেসবুকের সঙ্গে সরকারের বৈঠক ১২ জানুয়ারি’...\nবিবিসিকে ব্যারিস্টার মইনুল – দুই নেত্রীর মামলার কাগজপত্র তৈরি ছিল ‘আ...\nসর্বকালে সর্বশ্রেষ্ঠ বাঙ্গালী, জাতির জনক বঙ্গবন্ধু শেখ মুজিবুর রহমান...\nমগধরা স্কুল এন্ড কলেজের-২০১৮ সালের এস.এস.সি পরীক্ষার্থীদের বিদায় ও দোয়া অনুষ্ঠান...\nরিহ্যাব চট্টগ্রাম শাখার সাধারণ সভা অনুষ্ঠিত...


আরও ৯ জন প্রার্থীর নাম ঘোষণা বিজেপির, ৪ রাজ্যে কোথায় কে, একনজরে তালিকা | BJP announces more nine candidates name for Lok Sabha Election - Bengali Oneindia\n39 min ago ৪ লস্কর নেতার বিরুদ্ধে ব্যবস্থা নিতে চাপ আমেরিকার! হাফিজ সইদকে নিয়েও প্রশ্ন\nআরও ৯ জন প্রার্থীর নাম ঘোষণা বিজেপির, ৪ রাজ্যে কোথায় কে, একনজরে তালিকা\n| Published: March 24 2019, 19:16 [IST]\nআরও ৯ জন প্রার্থীর নাম প্রকাশ করল বিজেপি। ছত্তিশগড়, তেলেঙ্গানা, মেঘালয় ও মহারাষ্ট্রের জন্য লোকসভা আসনে প্রার্থী ঘোষণা করে বিজেপি। এই নিয়ে মোট ২৯৫টি আসনের প্রার্থী ঘোষণা করল পদ্মশিবির। নতুন তালিকায় ছজন প্রার্থী ছত্তিশগড়ের, তেলেঙ্গানা, মেঘালয় ও মহারাষ্ট্রের একজন করে প্রার্থীর নাম প্রকাশ করা হয়েছে।\nছত্তিশগড় রাজনন্দন গাঁও থেকে বিজেপির টিকিটে ভোটে লড়ছেন সন্তোষ পাণ্ডে, রায়পুর থেকে সুনীল সোনি, তেলেঙ্গানার মেদক থেকে রঘুনন্দন রাও-রা প্রার্থী হয়েছেন। শনিবার রাতে ছটি রাজ্যের ৪৮টি লোকসভা কেন্দ্রে বিজেপি প্রার্থীর নাম ঘোষণা করে বিজেপি।\nগোয়া, মধ্যপ্রদেশ, ঝাড়খণ্ড, গুজরাত, হিমাচল প্রদেশ ও কর্ণাটকের জন্য প্রার্থী ঘোষণা করে বিজেপি। পাশাপাশি গোয়া ও গুজরাতের বিধানসভা উপনির্বাচনের জন্য ছয়টি কেন্দ্রেও বিজেপি প্রার্থীদের নাম ঘোষণা করা হয়। গোয়ায় ২টি কেন্দ্রে, মধ্যপ্রদেশে ১৫টি কেন্দ্রে, ঝাড়খণ্ডে ১০টি কেন্দ্রে, গুজরাতে ১৫৫টি কেন্দ্রে, হিমাচল প্রদেশে ৪টি কেন্দ্রে ও কর্ণাটকের ২টি কেন্দ্রে প্রার্থী ঘোষণা করা হয়েছে।\n[আরও পড়ুন: কংগ্রেসের ১০ প্রার্থীর তালিকা প্রকাশ, চিদম্বরমের পোক্ত গড় শিবগঙ্গা থেকে লড়ছেন কে! ]\nসবমিলিয়ে বিজেপি এখনও পর্যন্ত ২৮৬টি কেন্দ্রের প্রার্থী তালিকা ঘোষণা করল। আগামী ১১ এপ্রিল থেকে সাত দফার ভোটগ্রহণ শুরু হবে। চলবে ১৯ মে পর্যন্ত। ফলাফল বেরোবে ২৩ মে। এই মাসের মধ্যেই সমস্ত কেন্দ্রে সকলে প্রার্থীপদ ঘোষণা করে দেবেন বলেই মনে করা হচ্ছে।\n[আরও পড়ুন: উত্তর পূর্বে লোকসভা নির্বাচন! টার্গেট জানালেন বিজেপি নেতা রাম মাধব ]\n[আরও পড়ুন:ভোটে জিতলেই ১০ লিটার মদ বিনামূল্যে,সবাই পাবেন সরকারী চাকরি ! প্রতিশ্রুতিতে আর কী বললেন প্রার্থী]\nদলিতদের ৩ লাখ টাকা পর্যন্ত ঋণ আর কৃষকদের আয় দ্বিগুণের প্রতিশ্রুতি হরিয়ানা বিজেপির ইস্তেহারে\nমোহভঙ্গ বিজেপিতে! 'গ্রহণ' কাটিয়ে ফের দলে দলে যোগদান, কার্যালয় পুনরুদ্ধার তৃণমূল কংগ্রেসের\nbjp candidate lok sabha elections 2019 india বিজেপি প্রার্থী লোকসভা নির্বাচন লোকসভা নির্বাচন ২০১৯ ভারত\nBJP announces more nine candidates name for Lok Sabha Election in four states\nStory first published: Sunday, March 24, 2019, 19:16 [IST]


Catagory : জাতীয় | তারিখ : নভেম্বর, ১২, ২০১৯, ২:২৩ পূর্বাহ্ণ\nশহীদ নূর হোসেনকে ‘ইয়াবাখোর’, ‘ফেনসিডিলখোর’ বলায় জাতীয় পার্টির (জাপা) মহাসচিব মসিউর রহমান রাঙ্গাকে জনগণের কাছে ক্ষমা চাইতে বলেছেন নূর হোসেনের মা মরিয়ম বিবি।\nসোমবার (১১ নভেম্বর) বিকেলে জাতীয় প্রেসক্লাবের সামনে রাঙ্গার বক্তব্যের প্রতিবাদে অবস্থান কর্মসূচি পালন করেছে নূর হোসেনের পরিবার।\nঅবস্থান কর্মসূচিতে মরিয়ম বিবি বলেন, নূর হোসেন আমার একার ছেলে না, সে জনগণের ছেলে। সে জনগণের ছেলেকে নেশাখোর বলছে। সে যদি নেশাখোর হতো, তাহলে দেশের জন্য জান দিতে পারতো না। আমি জনগণের কাছে বিচার চাই, আল্লাহর কাছে বিচার চাই।\nঅশ্রুসিক্ত কণ্ঠে তিনি বলেন, আমার ছেলে বুকে-পিঠে লেখে রাজপথে নামলো দেশের জন্য, জনগণের জন্য। কীসের জন্য নামলো? ও কি পাগল ছিল, ওর কি জ্ঞান, বিচার ছিল না? আজ ৩০ বছর পরে ওরে নেশাখোর বলা হলো। আমি এ বিচারের দায়ভার জনগণের ওপর ছেড়ে দিলাম। জনগণের কাছে তাকে (মসিউর রহমান রাঙ্গা) ক্ষমা চাইতে হবে।\nরাঙ্গার বিরুদ্ধে মামলা করবেন কি-না এ প্রশ্নের জবাবে মরিয়ম বলেন, আমি আমার ছেলেকে বলেছি, মামলা করা উচিত। আমি মামলা করতে রাজি আছি।\nঅবস্থান কর্মসূচিতে নূর হোসেনের ভাই আলী হোসেন বলেন, আমার ভাইকে দেশের জনগণ ভালোবাসে, শ্রদ্ধা জানায়। সে নূর হোসেনকে ‘ইয়াবাখোর’, ‘ফেনসিডিলখোর’ বলা হলো কেন? ৩৩ বছর আগে হুসেইন মুহম্মদ এরশাদ আমাদের বাসায় গিয়ে আমার বাবার কাছে ক্ষমা চেয়ে এসেছিলেন। তিনি সংসদেও ক্ষমা চেয়েছিলেন। আমরা তো ক্ষমা করেই দিয়েছিলাম, কেন ৩৩ বছর পর আবার সে পুরোনো ক্ষতে আঘাত করা হলো?\nসাংবাদিকদের উদ্দেশে তিনি বলেন, আপনারাই বলেন, তখন কি দেশে ইয়াবা ছিল? ফেনসিডিল ছিল?\nআলী হোসেন বলেন, নূর হোসেন দেশের জন্য, জনগণের জন্য, গণতন্ত্রের জন্য আত্মাহুতি দিয়েছিল। সে জনগণের কাছেই আমরা বিচার চাই।\nমামলার প্রসঙ্গে তিনি বলেন, পরিবারের সবাই এখনও বসি নাই। পরিবারের অন্য মুরুব্বিরা বসে সিদ্ধান্ত নেবো।\nরোববার (১০ নভেম্বর) জাপার মহানগর উত্তর শাখার আয়োজনে ‘গণতন্ত্র দিবস’ উপলক্ষে আয়োজিত আলোচনা সভায় রাঙ্গা বলেন, নূর হোসেন ‘ইয়াবাখোর’, ‘ফেনসিডিলখোর’ ছিলেন।\nএর পর থেকেই দেশব্যাপী সমালোচনার ঝড় বইয়ে যায়। সামাজিক যোগাযোগ মাধ্যমেও রাঙ্গার বিচার চায় সাধারণ জনগণ। তবে এ বিষয়ে রাঙ্গা আনুষ্ঠানিকভাবে এখনও মন্তব্য বা বিবৃতি দেননি।


ঢাকা: রাজধানীর ওয়ারীতে সাত বছরের শিশু সামিয়া আফরিন সায়মাকে ধর্ষণ করে হত্যার অভিযোগে দায়ের করা মামলার সাক্ষ্য গ্রহণ শেষ করেছেন আদালত।\nবুধবার (১৯ ফেব্রুয়ারি) বিকালে ঢাকার নারী ও শিশু নির্যাতন দমন ট্রাইব্যুনাল-১-এর বিচারক কাজী আব্দুল হান্নানের আদালতে তিন জন সাক্ষ্য দেন। এর মধ্য দিয়ে মামলাটির সাক্ষ্য গ্রহণ শেষ হয়। একইসঙ্গে আগামী ২৩ ফেব্রুয়ারি আসামির আত্মপক্ষ শুনানির তারিখ নির্ধারণ করেন।\nবুধবার মামলার তদন্ত কর্মকর্তা ডিবির পুলিশ পরিদর্শক (নিরস্ত্র) ওয়ারী জোনাল টিম (নিরস্ত্র) মো. আরজুন, প্রথম তদন্ত কর্মকর্তা ওয়ারী থানার উপপরিদর্শক (এসআই) এসআই হারুন অর রশিদ ও ময়নাতদন্তকারী চিকিৎসক সোহেল মাহমুদ আদালতে সাক্ষ্য দেন।\nমামলাটিতে এ পর্যন্ত ১৫ জনের সাক্ষ্য নিয়েছেন ট্রাইব্যুনাল। গত বৃহস্পতিবার (২ জানুয়ারি) একই ট্রাইব্যুনাল আসামির বিরুদ্ধে চার্জ গঠন করে সাক্ষ্য নেওয়ার জন্য তারিখ নির্ধারণ করেছিলেন।\n২০১৯ সালের ৫ জুলাই ধর্ষণের পর সামিয়াকে শ্বাসরোধ করে হত্যা করা হয়। সামিয়ার বাবা আব্দুস সালাম পরদিন ৬ জুলাই ওয়ারী থানায় নারী ও শিশু নির্যাতন দমন আইনে মামলা দায়ের করেন। এরপর গত ৭ জুলাই কুমিল্লার ডাবরডাঙা এলাকা থেকে আসামি হারুনকে গ্রেফতার করে পুলিশ। ৮ জুলাই হারুন আদালতে দোষ স্বীকার করে জবানবন্দি দেন।\nগত ৩০ অক্টোবর আসামি মো. হারুন অর রশিদকে অভিযুক্ত করে আদালতে চার্জশিট দাখিল করেন মামলার তদন্ত কর্মকর্তা ডিবির পুলিশ পরিদর্শক (নিরস্ত্র) ওয়ারী জোনাল টিমের মো. আরজুন।\nচার্জশিটে বলা হয়েছে, মামলার প্রথামিক তদন্তে সামিয়াকে আসামি হারুন অর রশিদ ধর্ষণ ও হত্যা করেছে বলে তথ্য পাওয়া গেছে। অন্য কেউ এ ঘটনার সঙ্গে জড়িত আছে— এমন তথ্য তদন্তে পাওয়া যায়নি।ৎ\nTags: শিশু সামিয়া, শিশু সামিয়াকে ধর্ষণ ও হত্যা, সাক্ষ্যগ্রহণ


Malaika Arora Goes Braless, মালাইকা অরোরা – News18 Bangla\nMalaika Arora Goes Braless: ব্রা না পরে রাস্তায় পোষ্যকে নিয়ে বোল্ড লুকে মালাইকা অরোরা, ছবি মুহূর্তে ভাইরাল!\nMalaika Arora Goes Braless\nবলিউডের ছাঁইয়া ছাঁইয়া গার্ল মালাইকা অরোরাকে নিয়ে বিতর্ক কম হয় না (Malaika Arora Goes Braless)।\nLast Updated : January 20, 2022, 21:20 IST\n'অর্জুনের সঙ্গে বুড়ো হতে চাই', কবে বিয়ের পিঁড়িতে ১৯ বছরের ছেলের মা মালাইকা?\nক্যানসারে আক্রান্ত অভিনেত্রী ছবি মিত্তল, সোশ্যাল মিডিয়ায় লিখলেন আবেগঘন পোস্ট\nএখন কেমন আছেন মালাইকা? হাসপাতাল কী বলছে তাঁর স্বাস্থ্য সম্পর্কে\n#মুম্বই: নিজেেদের শরীরের মাপ, মোটা-রোগা-কালো-ফর্সা-লম্বা-বেঁটে নানা কিছু নিয়েই মহিলাদের সমালোচনার মুখে পড়তে হয়। কখনও কখনও আবার স্তনের মাপ নিয়েও কটূক্তি উড়ে আসে। তবে ৪৮ বছর বয়সে নিজের ছিপছিপে শরীরকে যেমন তিনি ধরে রেখেছেন, তেমনই ব্রা না পরেই রাস্তায় বেরনোর সাহস দেখিয়ে ফের একবার সংবাদ শিরোনামে মালাইকা অরোরা (Malaika Arora Goes Braless)। বলিউডের ছাঁইয়া ছাঁইয়া গার্ল-কে নিয়ে বিতর্ক কম হয় না (Malaika Arora Goes Braless)। নিজের চেয়ে বয়সে অনেক ছোট অভিনেতা অর্জুন কাপুরের সঙ্গে তাঁর সম্পর্ক গড়ে ওঠা নিয়েও কম ট্রোলড হননি মালাইকা।\nতবে কোনও দিনই অর্জুন ও তাঁর সম্পর্ক নিয়ে সমালোচনার বিষয়কে তোয়াক্কা করেননি মালাইকা। তেমনই এদিন বোল্ড লুকে ব্রা ছাড়াই নিজের রাস্তায় বেরিয়ে ফের একবার স্বাধীন ভাবনা ও নিজস্বতা বজায় রাখার বার্তা দিলেন মালাইকা (Malaika Arora Goes Braless)। বৃহস্পতিবার বাড়ির বাইরে ছাই রঙা ট্র্যাক প্যান্ট, জ্যাকেট ও গোলাপি স্লিপার পরে দেখা গিয়েছে মালাইকাকে। নিজের পোষ্যকে নিয়ে মাঝে মধ্যেই বাড়ির বাইরে হাঁটতে বের হন তিনি। এদিনও তেমনই বেরিয়েছিলেন। তবে এদিন ব্রা-হীন বোল্ড লুকে সোশ্যাল মিডিয়ায় ঝড় তুলেছেন মালাইকা। মুখ মাস্ক ছিল নায়িকার, তারপরেও অসামান্য গ্ল্যামারাস লুকে ধরা দিয়েছেন মালাইকা।\nআরও পড়ুন: অর্জুনের সঙ্গে ব্রেক-আপের চর্চায় মালাইকা, ফটোশ্যুট অবশ্য অন্য কথা বলছে!\nসোশ্যাল মিডিয়ায় মুহূর্তে ভাইরাল হয়েছে মালাইকার সাহসী ছবি। কয়েকদিন আগেই অর্জুন কাপুরের সঙ্গে প্রেম ভেঙে যাওয়া নিয়ে শিরোনামে এসেছিলেন মালাইকা। খবর হয়েছিল, চার বছরের ডেটিংয়ের পর অবশেষে বিচ্ছেদ হল মালাইকা ও অর্জুনের। বলিউডলাইফ ডট কমের একটি রিপোর্টে দাবি করা হয়েছিল, 'প্রায় ৬ দিন হল মালাইকা অরোরা বাড়ি থেকে বের হননি। একেবারেই আইসোলেশনে রয়েছেন নায়িকা। জানা যাচ্ছে, মালাইকার অসম্ভব মন খারাপ এবং কিছুদিনের জন্য সবার থেকে দূরে থাকার সিদ্ধান্ত নিয়েছেন তিনি। এর মধ্যে অর্জুন কাপুরকেও একবারও মালাইকার বাড়িতে আসতে দেখা যায়নি। কয়েকদিন আগেই বোন রিয়া কাপুরের বাড়িতে গিয়েছিলেন অর্জুন। মালাইকার বাড়ি থেকে খুবই কাছে রিয়ার বাড়ি। তবে তার পরেও মালাইকার সঙ্গে দেখা করেননি অর্জুন। সাধারণত অর্জুনরে পরিবারের যে কোনও অনুষ্ঠানেই গত কয়েক বছর ধরেই মালাইকাকে হামেশাই দেখা গিয়েছে।'\nআরও পড়ুন: সম্পর্ক ভাঙল মালাইকা অরোরা-অর্জুন কাপুরের? অসম্ভব মন খারাপে 'ঘরবন্দি' নায়িকা!\nতবে পরে অর্জুন সোশ্যাল মিডিয়ায় আলাদা ভাবে পোস্ট করে এমন জল্পনাকে উড়িয়ে দেন। তাঁদের প্রেমের সম্পর্কে কোথাও যে কোনও ভাঁটা পড়েনি, সে কথাই জানিয়ে দেন অর্জুন কাপুর। অর্জুন স্পষ্ট বুঝিয়ে দেন, এই খবর স্রেফ গুজব। মোটেই তাঁদের বিচ্ছেদ হয়নি। মালাইকার সঙ্গে একটি ঘনিষ্ঠ ছবি পোস্ট করে জল্পনায় জল ঢালেন অর্জুন। অর্জুন ইনস্টাগ্রাম পোস্টে লেখেন, "এই সব গুজবের কোনও জায়গা নেই। সাবধানে থাকুন, ভালো থাকুন। মানুষের জন্য ভালো প্রার্থনা করুন। আপনাদের সকলকে অনেক ভালোবাসা।"\nFirst published: January 20, 2022, 21:20 IST\nTags: Bollywood Actress, Malaika Arora


সৈয়দপুর ক্যান্টনমেন্ট পাবলিক স্কুল এন্ড কলেজে শহীদ শেখ রাসেল দিবস পালিত সৈয়দপুর ক্যান্টনমেন্ট পাবলিক স্কুল এন্ড কলেজে শহীদ শেখ রাসেল দিবস পালিত – সিসি নিউজ\nরবিবার, ২৮ নভেম্বর ২০২১, ০৫:০৫ অপরাহ্ন\t|\nসৈয়দপুর ক্যান্টনমেন্ট পাবলিক স্কুল এন্ড কলেজে শহীদ শেখ রাসেল দিবস পালিত\nসিসি নিউজ ।। নানা আয়োজনের মধ্যদিয়ে শহীদ শেখ রাসেলের ৫৮তম জন্মদিন ও শেখ রাসেল দিবস পালন করেছে নীলফামারীর সৈয়দপুর ক্যান্টনমেন্ট পাবলিক স্কুল এন্ড কলেজ। দিবসটিতে শিক্ষা প্রতিষ্ঠানটির উদ্যোগে শেখ রাসেলের প্রতিকৃতিতে পুষ্পার্ঘ্য অর্পণ, চিত্রাঙ্কন প্রতিযোগিতা, শহীদ শেখ রাসেল কর্ণার উদ্বোধন, প্রীতি ফুটবল ম্যাচ, আলোচনা সভা ও পুরস্কার বিতরণী অনুষ্ঠানের আয়োজন করা হয়।\nসোমবার বেলা ১০টায় প্রতিষ্ঠানের অডিটোরিয়াম নন্দন নির্ঝরে দিবসের এবারের প্রতিপাদ্য “ শেখ রাসেল দীপ্ত জয়োল্লাস, অদম্য আত্মবিশ্বাস” ওপর এক আলোচনা সভা অনুষ্ঠিত হয়।\nউক্ত সভায় সভাপতিত্ব করেন সৈয়দপুর ক্যান্টনমেন্ট পাবলিক স্কুল এন্ড কলেজের অধ্যক্ষ লে. কর্নেল সরকার মোহাম্মদ মোস্তাফিজুর রহমান ।\nএতে অন্যান্যদের মধ্যে কলেজের রাষ্ট্রবিজ্ঞান বিভাগের সহকারী অধ্যাপক মো. নজরুল ইসলাম, স্কুল শাখার উপাধ্যক্ষ মো. নজরুল ইসলাম, সহকারী শিক্ষক ফাহমিদা ফেরদৌসী, দ্বাদশ শ্রেণির শিক্ষার্থী আবিদা ফারজানা ও প্রতিষ্ঠানের ইংলিশ ভার্সনের দশম শ্রেণির ছাত্রী ফাওইন আহমেদ রূদি বক্তব্য রাখেন।\nপরে চারটি গ্রুপে আয়োজিত চিত্রাঙ্কন প্রতিযোগিতায় বিজয়ী শিক্ষার্থীদের মধ্যে পুরস্কার হিসেবে বই তুলে দেন প্রতিণ্ঠানটির অধ্যক্ষ লে. কর্ণেল সরকার মোহাম্মদ মোস্তাফিজুর রহমান।\nএর আগে প্রতিষ্ঠানের অডিটোরিয়ামের সামনে শহীদ শেখ রাসেলের প্রতিকৃতিতে পুষ্পার্ঘ্য অর্পণ করা হয়।\nপরে প্রতিষ্ঠানটির অধ্যক্ষ লে. কর্নেল সরকার মোহাম্মদ মোস্তাফিজুর রহমান ফিতা কেটে শেখ রাসেল কর্ণারের শুভ উদ্বোধন করেন। বিকেলে সৈয়দপুর ক্যান্টনমেন্ট পাবলিক স্কুল এন্ড কলেজ ও ক্যান্টনমেন্ট বোর্ড উচ্চ বিদ্যালয়ের ছাত্রদের মধ্যে দুইটি গ্রুপে এক প্রীতি ফুটবল ম্যাচ অনুষ্ঠিত হয়েছে।\nকলেজের বাংলা বিভাগের প্রভাষক শামীম আল-মামুন সরকারের সঞ্চালনায় এ সব অনুষ্ঠানে প্রতিষ্ঠানের কলেজ শাখার উপাধ্যক্ষ মো. আক্কাছ আলী সরকার, ইংলিশ ভার্সনের উপাধ্যক্ষ মো. শফিকুল ইসলাম এবং সকল শিক্ষক-শিক্ষিকা ও ছাত্রছাত্রীরা উপস্থিত ছিলেন।\nখানসামায় ইউপি নির্বাচনী প্রচারণায় সরকারী প্রাথমিক স্কুলের শিক্ষকরা\nজলঢাকা উপজেলা আ’লীগ সভাপতি আনছার আলীকে সাময়িক অব্যহতি


"ফিনল্যান্ডের লেস্টারের" ফুটবল বিপ্লব\nরবিবার, ৩০ অক্টোবর, ২০১৬ প্রকাশিত\nঅল্যান্ড আইল্যান্ড। সুইডেন আর ফিনল্যান্ডের মাঝে বাল্টিক সাগরের দ্বীপপুঞ্জটিতে সর্বসাকুল্যে ২৯ হাজার মানুষের বাস। ফিনল্যান্ডের চেয়ে বরং সুইডেনের দূরত্বটাই কম অল্যান্ড থেকে। তবুও দ্বীপরাষ্ট্রটি ফিনল্যান্ডেরই অংশ। এর অভিবাসীরা অবশ্য মন থেকে নিজেদের ফিনিস জাতীয়তাবাদের ‘ফিনিশ’ ঘটিয়েছেন অনেক আগেই। শিল্প, সংস্কৃতিতে সুইডেনের আধিপত্যই বেশি অল্যান্ডে। এমনকি বেশিরভাগ মানুষের মুখের ভাষাটাও সুইডিশ।\nফিনল্যান্ডের জনসংখ্যার মাত্র ০.৫০ শতাংশ মানুষের বসবাস এখানে। মোট জায়গার ভাগে আরও কম অল্যান্ড। ছোট্ট এই দ্বীপের আছে নিজস্ব সরকার ব্যবস্থা। আছে আলাদা পুলিশ বাহিনীও! ফিনল্যান্ডের মাঝেই যেন আলাদা আরেক দেশ ‘অ-ল্যান্ড’!\nএই দ্বীপেরই এক ফুটবল ক্লাব ইতিহাস গড়েছে গত সপ্তাহে। ফিনল্যান্ডের সব বড় ক্লাবকে হটিয়ে জিতেছে ফিনল্যান্ডের ফুটবল লিগ শিরোপা। অল্যান্ডের প্রথম ক্লাব হিসেবে ফিনল্যান্ড ফুটবলের শ্রেষ্ঠত্ব অর্জন করাটা শান্তির দ্বীপে নিয়ে এসেছে উৎসবের উপলক্ষ্য।\nলেখার প্রথমে ভৌগলিক রুপ-বৈচিত্র্যের বর্ণনা শুনে যদি আইসল্যান্ডের কথা মনে পড়ে গিয়ে থাকে, তবে গল্পের পরের অংশটা আরও শিহরণ জাগানিয়া হতে যাচ্ছে আপনার জন্য। অল্যান্ডের ক্লাবের গল্পটা যে আইসল্যান্ড আর লেস্টার সিটির রূপকথার এক অনবদ্য সংমিশ্রণ!\nউইকলফ হোল্ডিং এরিয়া- নাম শুনে ইউরোপের আর দশটা নামকরা স্টেডিয়াম মনে হতে পারে। স্টেডিয়ামই বটে; নামকরা নয়। মাত্র চার হাজার ধারণ ক্ষমতার স্টেডিয়ামের সুখ্যাতি না থাকাটাই স্বাভাবিক। অল্যান্ডের রাজধানী ম্যারিহ্যামে ১১ হাজার মানুষের বাস। তাঁদের এক তৃতীয়াংশের বেশি তো এই ফুটবল মাঠেই এঁটে যায়!\nভদ্রলোক উইকলফ একজন নামকরা ব্যবসায়ী। খেলার প্রতি টান থাকায় এই স্টেডিয়ামটা নিজের টাকায় কিনে ‘দান’ করেছিলেন নিজ শহরের ক্লাব আইএফকে ম্যারিহ্যামকে। অল্যান্ডের একমাত্র প্রতিনিধি হয়ে দেশের শীর্ষ পর্যায়ের ফুটবলে প্রতিনিধিত্ব করে আইএফকে ম্যারিহ্যাম। তাঁদের জন্য এটুকু করতেই পারেন উইকলফ! ক্লাবটা তো শুধু ম্যারিহ্যাম নয়, গোটা অল্যান্ডেরই গর্ব!\nস্ক্যাণ্ডিনেভিয়ান অনেক দেশের মতোই শীত আসার আগে অক্টোবরের মাঝেই লিগ শেষ করার রীতিটা চালু আছে ফিনল্যান্ডেও। মূলত গ্রীষ্মের শুরু থেকে-অক্টোবর পর্যন্ত চলে এখানকার লিগগুলো। ভেইক্কাস লিগা- ফিনল্যান্ডের সর্বোচ্চ স্তরের ফুটবল লিগও ব্যাতিক্রম নয়।\nউইকলফের ওই স্টেডিয়াম ঘিরেই গত কয়েক সপ্তাহ ধরে স্বপ্ন বুনছেন অল্যান্ডবাসী। লিগ শিরোপা দূরে থাক, স্থানীয় সংবাদমাধ্যমের মতে রেলিগেশন অঞ্চলে ঘোরাঘুরি করবার কথা ছিল আইএফকে ম্যারিহ্যামের। অথচ অক্টোবরের শুরুর দিকে সেই ম্যারিহ্যামই শিরোপা দৌড়ে এগিয়ে সবার চেয়ে! স্বপ্নবিলাসী না হয়ে উপায় কি অল্যান্ডবাসীর? লিগ শেষের দু’সপ্তাহ আগে শিরোপা প্রতিদ্বন্দ্বী চার দলের মাঝে একটি আইএফকে ম্যারিহ্যাম। শেষ ম্যাচের আগে এক দলের নাম বাদ। ফিনল্যান্ডের সবচেয়ে ধনী দুই ক্লাব আর এইচএফকে হেলসিনকি আর এসএফকে সেইনাজোকির সাথে শিরোপা লড়াইয়ে টিকে থাকল ম্যারিহ্যাম! লিগ শিরোপা ঘরে তুলতে শেষ ম্যাচে জিততেই হবে তাঁদের!\nহেলসিনকি আর সেইনোজোকি- ভাগ্যের ফেরে লিগের শেষ ম্যাচটাও এই দুই দলের। আর ম্যারিহ্যাম খেলবে ইলভেসের বিপক্ষে। ম্যারিহাম পয়েন্ট খোয়ালেই 'দুই মোড়লের' ম্যাচে জয়ী দলই হাসবে শেষ হাসি। শেষ মুহুর্তের চাপ ধরে না রাখতে পেরে পয়েন্ট খোয়াবে অল্যান্ডের অখ্যাত দলটি আর নিজেদের ম্যাচের জয়ী দল ঠোঁট ছোঁয়াবে শিরোপাতে- এমনটাই আশা ছিল হেলসিনকি আর সেইনোজোকি ক্লাবের।\nঅন্যদিকে সব ভুলে নিজেদের খেলায় মন দিতে চাইছে ম্যারিহ্যাম। তবে চাইলেই কি হয়? পুরো শহর জুড়ে উৎসবের প্রস্তুতি। গ্যালারিতে উপস্থিত হয়েছেন তাঁদের একটা অংশ মাত্র! মাঠের খেলাতে মনযোগ দিয়ে তাঁদের উৎসবের উপলক্ষ্যও এনে দিয়েছিল ম্যারিহ্যাম। প্রথম আনন্দ এসেছিল এক সুইডিশের হাত ধরে! ম্যাচের প্রথম মিনিটেই ডিফেন্ডার ববি ফ্রিডবার্গের হেড প্রতিপক্ষ ইলভসের জালে জড়ালে অল্যান্ডবাসী চলে যায় স্বপ্নের আরেকটু কাছে!\n২৪ মিনিটে গোল হজম করে চোখ রাঙাচ্ছিল দুঃস্বপ্ন! ১-১ গোলে সমতা তখন ম্যাচে। স্বপ্নের খুব কাছে গিয়েও খালি হাতে ফেরত আসার চেয়ে খারাপ কিছু বোধ আর নেই! বিধাতা যেন উৎসবে বাড়তি রঙ চড়াতেই ‘সাসপেন্স’ টিকিয়ে রেখেছিলেন। তা না হলে ৬৬ মিনিটে মাঠে নামা ডিয়েগো আসিসই কেন হবেন ত্রাণকর্তা? এই ব্রাজিলিয়ানই গতবার কাপ ফাইনালে জোড়া গোল করে এনে দিয়েছিলেন ম্যারিহ্যামের ইতিহাসের প্রথম শিরোপা! এবার তিনি এনে দিলেন ‘আস্ত’ লিগ শিরোপাটাই। ৭৫ মিনিটে গোল করে আনন্দে ভাসালেন একটা দ্বীপকে; ম্যাচশেষে অশ্রু হয়ে ঝরল নিজের আনন্দ। লিগের শেষ ম্যাচটা ২-১ গোলে জিতে প্রথমবারের মতো ভেইক্কাসলিগা শিরোপা ঘরে তুলল আইএফকে ম্যারিহ্যাম। আর এইচজেকে- এসএফকের ম্যাচটা হল গোলশূন্য ড্র। তিন পয়েন্টে এগিয়ে থেকে লিগ জিতে ইতিহাস গড়ল আইএফকে।\nএই আনন্দটা শুধু লিগ জয়েরই নয়! সাথে মিশে ছিল চ্যাম্পিয়নস লিগের মতো টুর্নামেন্টে অংশ নিতে পারার তৃপ্তিও। ইউরোপের নামকরা সব ক্লাবদের সাথে এক কাতারে এখন থেকে উচ্চারিত হবে ম্যারিহ্যামের নামটিও। কে জানে? হয়ত পরের মৌসুমেই রিয়াল মাদ্রিদ-বার্সেলোনার মতো ক্লাব খেলতে আসবে এই চার হাজার ধারণ ক্ষমতার স্টেডিয়ামটায়!\nলিগ জেতার উচ্ছ্বাসটা বাধভাঙাই হবে অল্যান্ডবাসীর জন্য।\nউইকলোফ হোল্ডিং এরিয়ায় এই স্বপ্নটাই এতোদিন দেখতেন অল্যান্ডের লোকজন। লিগ জিতে শিরোপা উঁচিয়ে ধরবেন ঘরের ছেলে ইয়ানি লিস্কি। যার বাবার হাত ধরে ২০০৩ সালে নিজেদের ইতিহাসে প্রথমবারের মতো ভেইক্কাসলিগায় পদার্পণ যাদের।\nপেক্কা লিস্কি। ম্যারিহ্যামের এই ক্লাবটায় ১৩ বছর কাটিয়ে গত মৌসুম শেষে অবসর নিয়েছেন তিনি। তৃতীয় স্তর থেকে ফিনল্যান্ডের সর্বোচ্চ পর্যায় ভেইক্কাসলিগায় দলকে উঠিয়ে এনেছিলেন তিনিই। গত মৌসুমে আইএফকে ম্যারিহ্যামকে শিরোপা এনে দিয়ে নিজের দায়িত্বটা তিনিও শেষ করেছিলেন ফিল্মি স্টাইলেই! এই ক্লাব তো তার হাতেই গড়া! ম্যানচেস্টার ইউনাইটেডের অ্যালেক্স ফার্গুসনের চেয়ে তিনি কোনো অংশে কম না ম্যারিহ্যামের লোকদের কাছে!\nএই মৌসুম শুরুর আগে পেক্কা লিস্কির জায়গায় দলের কোচ হয়ে এসেছিলেন দু’জন। পিটার লুন্ডবার্গ আর ক্যারি ভির্তানেনের যুগলবন্দীর সাথেও চাইলে মিল খুঁজতে পারেন আইসল্যান্ডের। একজন নয় এক ‘জোড়া’ হেডকোচ নিয়েই তো তাক লাগিয়ে দিয়েছিল তাঁরা। ভাইকিংসদের ছায়া তো পড়েছিল অল্যান্ডের ওপরও!\nতবে লুন্ডবার্গ আর ভির্তানেনের ওপর শুরুতে তেমন ভরসা করতে পারছিলেন না ম্যারিহ্যামের সমর্থকেরাই। ১২ দলের লিগে পাচ-ছয় নম্বরে শেষ করতে পারাটাই সাফল্য-এমনটাই ভেবেছিলেন অল্যান্ডাররা।\nআর ফিনল্যান্ডের সংবাদ মাধ্যমের যেন খেদই ছিল এই দুই কোচের ওপর। তাঁরা প্রথম থেকেই সমালোচনা করে আসছিল এই দুই কোচের ‘সুইডিশ ঘরানার’ ফুটবল দর্শনের! অথচ সেই পেক্কা লিস্কির দর্শন ভিত্তি করেই অসাধ্য করল ম্যারিহ্যাম। ‘সুইডিশ ঘরানার’ দুই কোচ শুধু সাথে ডিফেন্ডিংয়ের সাথে সাথে হাই প্রেসিং গেম "ব্লেন্ড" করে দিলেন! আর তাতেই বলে দখল বাড়ল ম্যারিহ্যামের, সাথে গোলের সুযোগও তৈরি হল আগের চেয়ে বেশি। ফলাফল, সবাইকে চমকে দিয়ে ইতিহাস গড়ে ফেলা! ‘ফিনিশ লেস্টার সিটি’ – নামটার সার্থকতা এখানেই।\nমাঠের কৌশলে নতুন কোচদের শতভাগ অবদান অস্বীকার করার উপায় নেই। মাঠে খেলোয়াড়দের ‘এক দল’ হয়ে খেলাটাই আসলে আইএফকের অসাধ্য সাধন করতে পারার কারন। একাত্ম হয়ে খেলার এই অভ্যাসটা আর যাই হোক কোনো কৌশলে অবলম্বনে মেলে না! পুরোটাই পারিপার্শ্বিক।\nম্যারিহ্যামের সাফল্যের কারনও এর বাইরে নয়। ছোট দ্বীপ হওয়ায়, এখানকার মানুষের আত্মার সম্বন্ধটা গাঢ়। দলেও আছে এর প্রভাব। স্কোয়াডের বেশিরভাগ খেলোয়াড়ের জন্মই অল্যান্ডে। তাই ক্লাব ফুটবলের আদি ঐতিহ্যের অকৃত্রিম প্রতিফলনটা অটুট আছে এখানে এখনও।\nনিজের শহরের খেলোয়াড় দিয়ে দল ভারী করার এই রীতিটা অনেক ধরেই বজায় আছে আইএফকেতে। বড় বাজেটের দল না হওয়ায়, বিদেশী খেলোয়াড়ের আধিক্য কম। যে ক’জন আছেন তাঁদের অনেকেই পৃথিবীর সেরা লিগে প্রত্যাখ্যাত হয়েছিলেন কোনো না কোনো কারণে। মূলত খরচ বহন করা সহজ বলেই এমন খেলোয়াড় বাছাই করে ক্লাব কর্তৃপক্ষ নিজেই!\nঘরের খেলোয়াড়দের সাথে বিদেশীদের তাই মিলটা একেবারে মন্দ হয় না! সময়ের সাথে বন্ধুত্বে রূপ নেয় অল্যান্ডের ভৌগলিক অবস্থার কারনেই! সেই ব্যবস্থাটাও ক্লাব নিজেই করে।\nলিগের ১৬ টি অ্যাওয়ে ম্যাচ খেলতে ফিনল্যান্ডের বিভিন্ন স্থানে ভ্রমণ করতে হয় পুরো দলকে। বেশির ভাগ সময়ই ফেরীতে করে পুরো দল রওয়ানা হয়ে যায় হেলসিনকি অথবা সেইনোজোকির উদ্দ্যেশে। পুরো দল এক সাথে পাঁচ-ছয় ঘন্টার নিয়মিত নদী ভ্রমণেও যদি বন্ধুত্বটা গাঢ় না হয়ে উপায় কি? এমনও আমোদ প্রমোদেও যদি বন্ধু না জোটে আপনার কপালে, তবে আপনার শত্রুর তালিকাটা তো বেশ লম্বাই হবার কথা!\nএই বন্ধুত্বের জোরেই তো অনুপম এক দৃষ্টান্ত সৃষ্টি করেছে আইএফকে ম্যারিহ্যাম। অসম্ভবকে সম্ভব করার এক ফুটবল মৌসুমে এই গল্পগুলোই প্রেরণা হয়ে থাকল অখ্যাত কোনো এক ফুটবল দলের জন্য।


জবি ছাত্রলীগের দাবির মুখে নিজস্ব পরিবহন সেবায় শিক্ষার্থীরা ঈদে বাড়ি ফিরবে | ajkerograbani.com\nজগন্নাথ বিশ্ববিদ্যালয়ের (জবি) বাসে করে ঈদে বাড়িতে যাবে শিক্ষার্থীরা এমনটাই জানিয়েছেন উপাচার্য অধ্যাপক ড. মো. ইমদাদুল হক।\nতিনি বলেন, যে সকল শিক্ষার্থীরা বাড়ি যেতে আগ্রহী তাদের নাম, বিভাগ, ব্যাচ, আইডি নম্বর, জেলার নাম, মোবাইল নম্বরসহ যাবতীয় তথ্য জমা দিতে হবে প্রক্টর অফিস কিংবা পরিবহন পুলে।\nঢাকায় আটকে পড়া শিক্ষার্থীদের ঈদে বাড়ি যেতে জগন্নাথ বিশ্ববিদ্যালয় (জবি) ছাত্রলীগ এবং সাধারণ শিক্ষার্থীরা স্মারকলিপি জমা দেয় বিশ্ববিদ্যালয়ের ভিসি বরাবর। তারা বলেন, ঢাকায় আটকে থাকা শিক্ষার্থীদের অত্যন্ত ৮টি বিভাগীয় শহরে পৌঁছানোর জন্য বিশ্ববিদ্যালয়ের প্রশাসনের কাছে অনুরোধ করেন।\nজগন্নাথ বিশ্ববিদ্যালয় (জবি) প্রশাসন আশ্বাস দেন সঠিকভাবে পরামর্শ করে শিক্ষার্থীদের দাবিকে প্রাধান্য দিয়ে পরবর্তী সময়ে সিদ্ধান্ত জানাবে বিশ্ববিদ্যালয় প্রশাসন।\nএ প্রসঙ্গে বিশ্ববিদ্যালয়ের উপাচার্য অধ্যাপক ড. ইমদাদুল হক বলেন, শিক্ষার্থীরা বিশ্ববিদ্যালয়ের বাসে করে বাড়ি যেতে চাইলে যাবে। তবে, গুরুত্বপূর্ণ বিষয় হচ্ছে যে হারে করোনাভাইরাসের মৃত্যু এবং আক্রান্তের সংখ্যা বাড়ছে সারাদেশে এটা নিয়ে আমার ভয় হয়। যদি কোনো শিক্ষার্থী গ্রামে গিয়ে কোন ধরনের সমস্যায় পড়ে তখন তাদের পাশে থাকার উপায় থাকবে না আমাদের। গ্রামের বেশিরভাগ মানুষই অসচেতন এবং প্রত্যন্ত অঞ্চলে চিকিৎসা ব্যবস্থা খুবই নাজেহাল। ঢাকায় থাকলে কোনো শিক্ষার্থীর যে কোনো সমস্যায় আমি সর্বোচ্চ সহায়তা করতে পারবো। শিক্ষার্থীদের নিকট আমার অনুরোধ একটা ঈদের জন্য যেন জীবনের বাকি ঈদগুলো তারা বিসর্জন না দেয়। এজন্য তাদের আরেকবার ভেবে দেখার জন্য বলেন তিনি।\nতবে, বিশ্ববিদ্যালয়ের বাসে আমরা নিয়মিত শিক্ষার্থী ছাড়া অন্য কাউকে উঠতে দিবো না। শিক্ষার্থীদের কোন বাইরের বন্ধু কিংবা আত্মীয়-স্বজন কেউ বাসে উঠতে পারবে না। আমরা তালিকার নাম ধরে শিক্ষার্থীদের বাসে উঠাবো এবং ক্যাম্পাস থেকে গেটলক করে দেয়া হবে।\nPosted ৬:২৩ অপরাহ্ণ | শুক্রবার, ০৯ জুলাই ২০২১


অবাক করার কারণ আপনি এবং আপনার সঙ্গী সর্বদা একই সময়ে অসুস্থ হয়ে পড়েন\nআমরা বয়সের পুরানো কল্পকাহিনীটি জানি (যার পিছনে বিজ্ঞান থাকতে পারে বা নাও থাকতে পারে) যে মহিলারা যখন তাদের গাল পালকে ঘিরে অনেকটা সময় ব্যয় করেন তখন তাদের .তুস্রাবের ঘটনাটি সিঙ্ক হয়ে যায়। তবে দেখা যাচ্ছে যে আরও শারীরিক ক্রিয়াকলাপের সিঙ্ক্রোনাইজেশনের পিছনে আরও অনেক বিজ্ঞান রয়েছে - প্রতিরোধ ব্যবস্থা।\nসম্প্রতি নেচার ইমিউনোলজির জার্নালে প্রকাশিত একটি গবেষণা অনুসারে বিবাহিত দম্পতিদের প্রতিরোধ ব্যবস্থা বেশ অনেকটা দেখতে দেখতে ঝোঁক।\nগবেষণার জন্য, লিউভেন বিশ্ববিদ্যালয়ের একটি দল 7070০ জনের রক্তের নমুনা নিয়েছে এবং married০ বিবাহিত দম্পতি সহ 150০ জনের মধ্যে প্রায় ১৫০ জনকে ছয় মাস ধরে তারা জানতে পেরেছিল যে তাদের প্রতিরোধ ব্যবস্থা তাদের পরিবেশে কীভাবে প্রতিক্রিয়া দেখিয়েছিল।\nতাদের দুটি বড় আবিষ্কার হয়েছিল। প্রথমটি হ'ল একই বয়সের পুরুষ এবং মহিলাদের প্রতিরোধ ক্ষমতা এতটা আলাদা বলে মনে হয় না। এবং দ্বিতীয়টি, সম্ভবত আরও আকর্ষণীয় একটি হ'ল বিবাহিত দম্পতির অনাক্রম্যতা সিস্টেমগুলি এ জাতীয় ডেমোগ্রাফিকের এলোমেলোভাবে জুড়িযুক্ত পুরুষ ও মহিলাদের চেয়ে 50% কম পার্থক্য দেখিয়েছিল।\nকিন্তু এটা কিভাবে হতে পারে? দম্পতিরা কি কোনওভাবে দূর রক্তের আত্মীয় হতে পারে?\nভাগ্যক্রমে, না। অতীত অধ্যয়নগুলি প্রমাণ করেছে যে আমাদের পরিবেশ, আমাদের জেনেটিক্সের চেয়েও বেশি, আমাদের প্রতিরক্ষা ব্যবস্থা গঠনে প্রধান ভূমিকা পালন করে।\nএবং আমাদের পরিবেশগুলি একটি লিটানি ফ্যাক্টরগুলি নিয়ে গঠিত: ডায়েট, ব্যায়ামের রুটিন, সংক্রমণ, বায়ু দূষণ - এবং আমরা সেই জিনিসগুলির বেশিরভাগ অংশ আমাদের সাথে বাস করি। আমরা একসাথে খাওয়া, একসাথে পানীয়, একসাথে জিম যেতে, একসাথে snuggle, এবং একসাথে IKEA যেতে।\nযা ব্যাখ্যা করে যে গবেষকরা আরও জানতে পেরেছেন যে বিবাহিত দম্পতিদেরও একই রকম মাইক্রোবায়োম রয়েছে - বিশেষত সমস্ত ব্যাকটিরিয়াগুলির সাথে আমরা কেবল চুম্বন করে এবং হাত ধরেই বিনিময় করি।\nসুতরাং, পরের বার আপনি কারও সাথে কীগুলি বিনিময় করবেন, মনে রাখবেন আপনি নিজের অন্ত্রের ব্যাকটেরিয়াও বিনিময় করছেন। প্রেম ঠিক রূপকথার মতো!\n(এইচ / টি কোয়ার্টজ)\nআপনার আজ জেনে রাখা 18 টি বিষয় (April এপ্রিল)\nআজ আপনার 12 টি জিনিস জানতে হবে (মার্চ 12)\n6 নিজের দ্বারা ট্রিপ নেওয়ার কারণ\nদ্য ডেইলি ডিটক্স: কী খাবারকে অন্তর্ভুক্ত করা যায় তাই আপনি সর্বদা অনায়াসে পরিষ্কার করছেন\n1 মিনিট বা তারও কম সময়ে একটি আশ্চর্যজনক দুপুরের খাবার কীভাবে তৈরি করবেন